སྤྱི་ལོ་༡༨༤༣ལོར་ཁོང་གིས་ཤེས་ཡོན་ཅན་དང་རི་མོ་སྒྱུ་རྩལ་པ་ལིའུ་ཨསམེས་ནཞེས་པའི་གྲོགས་པོ་ཞིག་བརྒྱུད་དེ་ཉལ་ཐ་སྤྱོད་འགོ་ཚུགས་འདུག་ལ།ཉལ་ཐ་ཤུགས་དྲག་སྤྱད་དེ་ལུས་སེམས་གཉིས་ཀ་ཅི་ཙམ་སྦྲིད་མིན་ལ་ཚོད་ལྟ་བྱས་པར་མ་ཟད།ཉལ་ཐ་ཚོགས་པཞིག་ཏུ་འཛུལ་ནས་སྐབས་རེར་ཉིན་ཤས་དང་མཚམས་རེར་བདུན་ཕྲག་གཅིག་ལྷག་ལ་ཕྱི་ལོགས་སུ་མ་ཐོན་པར་ཆང་དང་།ཉལ་ཐ།གཞན་ཡང་སྨད་འཚོང་མ་སོགས་ལ་ཅི་འདོད་དུ་འཆེལ་ནས་ཉིན་མ་གང་འཁྱོལ་བྱས་ཏེ་སྙན་ངག་བྲིས་ཡོད་པ་རེད།འོན་ཀྱང་ཉིན་རེའི་གཏོང་སྒོ་ཆེ་བའི་འཚོ་བ་དང་ཁོང་གི་འཁོས་འབྱོར་གཉིས་མགོ་མ་མཉམ་པའི་དབང་གིས།སྤྱི་ལོ་༡༨༤༥ལོའི་ཟླ་༦པའི་ཚེས་༡༠ཉིན་ཞག་ལི་བྷོ་དྷི་ལེར་གྱིས་རང་གི་ལུས་སྟེང་ལ་གྲི་བསྣུན་ཏེ་རང་སྲོག་གཅོད་རྩིས་བྱས་འདུག